Diari Oficial de la Generalitat Valenciana


Sumari del DOGV 5370, del 19-10-2006 (2006/11760)

Informació pública del concurs per al desplegament i execució del programa d'actuació integrada, per mitjà de gestió indirecta, sobre l'àmbit del sòl no urbanitzable, que incorpora el sector de sòl urbanitzable número 9 Catxirulo del Turó.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5370

Data del DOGV
:   19-10-2006

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2006/11448


Data del document
:   11-10-2006

Organisme emissor
:   Ajuntament d'Olocau

Tipus de document
:   Anunci

Descriptors 

:   * Olocau
    * urbanisme
    * licitació
    * contracte d'obres
    * indústria de la construcció

Informació pública del concurs per al desplegament i execució del programa d'actuació integrada, per mitjà de gestió indirecta, sobre l'àmbit del sòl no urbanitzable, que incorpora el sector de sòl urbanitzable número 9 Catxirulo del Turó. [2006/M11707]  
Pel Ple de l'Ajuntament d'Olocau, en sessió extraordinària celebrada el dia 13 de setembre de 2006, es va adoptar, entre altres, l'acord següent:  
«Primer  
La iniciació del procediment de concurs per al desplegament i execució del programa d'actuació integrada, per mitjà de gestió indirecta, sobre l'àmbit proposat per José Noya Rey, en representació de la mercantil denominada Maexpa Grupo Inmobiliario, Societat Limitada, del sòl no urbanitzable, que incorpora el sector de sòl urbanitzable número 9 Catxirulo del Turó, previst en el vigent Pla General, al sud de la CV-25, i delimitat en el plànol que adjunten.   
Així mateix, de conformitat amb allò que s'ha proposat en l'informe de viabilitat indicat, es contemplarà l'ampliació del seu àmbit pel sud-est, fins al límit amb el barranc d'Olocau.  
Segon  
Aprovar les bases particulars redactades per a la regulació d'este concurs, que figuren en l'expedient.  
Tercer  
Ordenar la publicació del corresponent anunci del concurs fent pública esta licitació, de conformitat amb el que disposa l'article 10 de l'ordenança municipal reguladora de les bases generals que han de regir en este municipi per a l'aprovació de programes d'actuació integrada i la selecció d'agents urbanitzadors encarregats de la seua gestió.»  
Com a conseqüència d'això, amb data 10 d'octubre de 2006, ha sigut remés al Diari Oficial de la Unió Europea (DOUE), anunci de licitació del concurs per al desplegament i execució d'un PAI, per gestió indirecta, sobre sòl no urbanitzable, i en part urbanitzable, ubicats a l'oest d'este terme municipal i al sud de la CV-25.  
Les bases particulars que regulen l'inici del procediment del concurs han sigut publicades en el Butlletí Oficial de la Província de València (BOP) número 230, de 27 de setembre de 2006. Amb caràcter previ, van ser publicades les bases generals per a l'adjudicació de programes d'actuació integrada en el Butlletí Oficial de la Província de València (BOP) número 225, de 21 de setembre de 2006.  
Olocau, 11 d'octubre de 2006.. L'alcalde: J. Agustín Agustí Sanchis.